Ριζότο με κολοκύθα και κασέρι
Το ζαμπόν, η παρμεζάνα και το κασέρι δίνουν έξτρα πόντους νοστιμιάς στο ριζότο με κολοκύθα. Ένας συνδυασμός γήινων γεύσεων που αναδεικνύει τα εποχικά προιόντα.
350 γρ. ρύζι Καρολίνα Σερρών, 900 ml ζεστό νερό, 350 γρ. κολοκύθα (καθαρό βάρος),σε μικρούς κύβους 2 εκ., 100 γρ. ζαμπόν μπούτι, σε μέτρια καρέ, 150 γρ. κασέρι, χοντροτριμμένο, 1 μικρό ξερό κρεμμύδι, ψιλοκομμένο, 50 γρ. βούτυρο αγελάδος, 100 ml λευκό, ξηρό κρασί, 4 κουτ. σούπας τριμμένη παρμεζάνα, αλάτι, φρεσκοτριμμένο πιπέρι
Για το ριζότο με κολοκύθα και κασέρι ξεκινάμε και σε μια κατσαρόλα ζεσταίνουμε 30 γρ. από το βούτυρο σε μέτρια φωτιά και σοτάρουμε το ζαμπόν με την κολοκύθα και το κρεμμύδι για 3-4 λεπτά. Προσθέτουμε το ρύζι, αλατοπίπερο και σοτάρουμε για 1-2 λεπτά, ανακατεύοντας.Ρίχνουμε το κρασί, αφήνουμε 2 λεπτά να εξατμιστεί το αλκοόλ και προσθέτουμε 2 κουτάλες της σούπας από το ζεστό νερό. Μαγειρεύουμε για 15 λεπτά, μέχρι το ρύζι να απορροφήσει τα υγρά. Επαναλαμβάνουμε τη διαδικασία μέχρι να τελειώσει το νερό και το ρύζι να μαλακώσει.Αποσύρουμε από τη φωτιά, προσθέτουμε τα τυριά, το υπόλοιπο βούτυρο και αλατοπίπερο, ανακατεύουμε και σκεπάζουμε την κατσαρόλα με καπάκι. Αφήνουμε 2-3 λεπτά να λιώσουν τα τυριά και σερβίρουμε.
Κολοκύθα,Ρύζι,Τυρί